ที่มาของการรีิวิววันนี้ เนื่องจากความ หิวโซ จากการเดินขึ้น - ลง วันพระธาตุดอยคำ (ด้วยความตั้งใจไม่เอารถขึ้น) และได้ปรึกษาคุณแฟนว่า จะเลือกไปร้าน Cup fine Day ที่อยู่ถัดไปข้าบนดอย (ร้าน style เดียวกัน ) หรือไป  Cafe idol  (ที่อยู่ด้านล่าง) ดี เลยสรุปไปว่าไป ที่หลังดีกว่า เนื่องจากถ้าไป Cup fine Day ต้องขับรถขึ้นไปดอยอีก ไม่อยากวกขึ้นไปอีก เลยตัดสินไปมาที่นี่ ..

1. การเดินทาง - เป็นร้านที่ทำเลดีนะ ติดถนน ทางขึ้นพระธาตุดอยคำ และ ใกล้โครงการพืชสวนโลก หากมาจากในเมือง ถนนราชพฤกษ์ ให้มุ่งหน้ามาทางวัดพระธาตุดอยคำ ร้านจะเลยวงเวียนพืชสวนโลกมานิดเดียว อยู่ตรงกันข้ามกับฝั่งที่เราขับรถมา แต่หากมาจากพระธาตุดอยคำ ก็ตรงมาเรื่อย ๆ อยู่ฝั่งซ้าย สำหรับการจอดรถสามารถจอดหน้าร้านได้เลยค่ะ
*รีวิวการเดินทาง 5/5 ค่ะ

2. บรรยากาศ - ร้านมีทั้งแบบ นั่งในห้องแอร์ และด้านนอก ชมบรรยากาศถนนทางขึ้นวัดพระธาตุ วันนี้ที่มาได้นั่งในห้องแอร์ (แต่แอร์ไม่เย็นค่ะ) ด้านในตกแต่งเป็นแบบโมเดริน์ปูนเปลื่อย ฝาผนังนำรูปการ์ตูน แบบเขียนการละเล่นของเด็กไทย น่ารักไปอีกแบบ กับภาพวาดสีน้ำ  ส่วนด้านนอกบรรยากาศเหมือนนั่งทานอาหารในสวนร่มรืมดี แต่ติดอย่างเดียวสำหรับเรื่องการนั่งภายในแบบในห้องแอร์คือ สัดส่วนของโต๊ะกับเก้าอี้ที่นั่งอาจไม่เอื้อต่อเด็กค่ะ เพราะมันไม่ค่อยสมดุลกันระหว่างโต๊ะเก้าอี้ ทำให้การตักอาหารค่อนข้างลำบาก 
*บรรยากาศให้ 3.5/5 ค่ะ

3. ความอร่อย / ความน่าทาน - วันนี้อย่างที่บอก หิวโซ ผลมาจากเดินทางขึ้น - ลง (เดินขึ้น) วัดประธาตุดอยคำ ก็เลยขออะไรที่มันเร็ว ๆ ด่วน ๆ จึงสั่ง 2 อย่าง ข่้าวผัดหมู จานพิเศษ และ ยำวุ้นเส้น จริง ๆ ที่นี่มี กาแฟ เครื่องดื่ม ขนมเค้ก นะคะแต่ วันนี้ไม่ทานกาแฟเนื่องจากทานมาแล้ว ก่อนหน้าที่จะมารีวิวที่นี่ คือ Waan Cafeที่อำเภอ หางดง ซึ่งเป็นทางผ่านก่อนหน้าที่จะมาที่นี่ เริ่มจาก

    -  ข้าวผัดหมู (จานพิเศษ Big Big)  (165.-) เป็นเมนูที่มีสีสันน่าทานมากเท่าที่ไปทานที่ไหนมา รสชาดดีค่ะ ทุกอย่าง แต่ติดอย่างเดียวค่ะ คือเรื่องคุณภาพของข้าว มันแฉะ ไปค่ะ ให้ 4.8/5ค่ะ (หากไม่แฉะจะให้ 5 เลย) 
    - ยำวุ้นเส้นทะเลรวม  (79.- บาท) เป็นเมนูที่มีสีสันน่าทานอีกเมนูหนึ่ง รสชาดออกไปทางเปรี้ยวนำ เกือบแซบแล้ว คะแนนความอร่อย ให้ 3.9/5 ค่ะ

4. การบริการ - ดีค่ะ พนักงานรู้สึกจะมีมารยาทมากค่ะ เวลาเดินผ่านลูกค้าก้มตลอด (ไม่ต้องขนาดนั้นก็ได้) ดูแลลูกค้าดีค่ะ คอยดูว่าน้ำเปล่าหมดจะคอยเติมให้ตลอดค่ะ  และก็ก่อนเดินทางเข้ามาทานมายืนต้อนรับลูกค้าถึงหน้าปากประตูร้าน 
*การบริการให้ 5/5 ค่ะ

สรุป    สำหรับร้าน Cafe idol นี้เป็นร้านอาหารที่ทำเลดีค่ะ การบริการดีค่ะ แต่อาจไม่เหมาะกับคนหิวโซ เนืองจากราคาค่อนข้างสูงไปนะคะ แต่เรื่องการบริการ ความน่าทาน ยกให้เลยค่ะ รวมให้ 4/5 ค่ะ